Document ID: /roh_data/filtered/fineweb-2-filterrobots_roh.jsonl.gz/32010

La media da 44 onns era sa fatga ferma per la protecziun da dunnas en speranza en l'ospital e per ina meglra protecziun da la maternitad. Suenter la naschientscha da ses emprim uffant è ella lura vegnida relaschada il 2014 da l'ospital cun l'argumentaziun che la fidanza saja disturbada. Urwyler però ha interpretà la demissiun sco act da vendetga ed è ida avant dretgira. L'emprima ed er la segunda instanza han valità la desditga sco act da vendetga e pia abusiva.
En la communicaziun dals organisaturs dal «Beobachter Prix Courage» da venderdi saira vegn Urwyler onurada per ses engaschament per l'egualitad da dunnas en ospitals. Il premi è dotà cun 15'000 francs e vegn surdà d'ina schuria cun set commembers e dal public.
Era nominà per il premi è stà il whistleblower Adam Quadroni ch'ha scuvert il cartel da construcziun en Engiadina.
RR novitads 20:00